**ՊԱՏՄՈՒԹՅԱՆ ՔԱՌՈՒՂԻՆԵՐՈՒՄ**

**(Ցեղասպանություն, հակամարտությունների կարգավորում, սփյուռքահայ համայնքների հիմնախնդիրները)**

Ուրախությամբ նշենք, որ 2014 թվականի մայիս ամսին ***Երիտասարդ պատմագետների ասոցիացիա ՀԿ-ն*** և ***Համախմբված երիտասարդություն միջազգային ՀԿ-ն*** ***Համաշխարհային հայկական կոնգրեսի Երիտասարդական կազմակերպությունների ասոցիացիայի*** աջակցությամբ կազմակերպում են դասընթացների շարք «Պատմության քառուղիներում» խորագրով։ Դասընթացը նպատակ ունի համախմբել երիտասարդների, ովքեր ցանկություն ունեն ձեռք բերել լրացուցիչ գիտելիքներ և կիրառական հմտություններ **ՀԱՅՈՑ ՊԱՄՈՒԹՅՈՒՆԻՑ (Ցեղասպանություն, հակամարտությունների կարգավորում, սփյուռքահայ համայնքների հիմնախնդիրները):** Դասընթացը հնարավորություն կտա ունենալ տեղեկացված երիտասարդություն, որն արժանապատիվ կներկայացնի իրեն և իր պետությունը միջազգային կոնֆերանսներում, ամառային դպրոցներում և այլն։

Դասընթացի շրջանակներում մասնակիցները կմասնակցեն դասախոսությունների և գործնական քննարկումների հետևյալ թեմաներով՝

* **ՑԵՂԱՍՊԱՆՈՒԹՅՈՒՆԸ ՀԱՄԱՇԽԱՐՀԱՅԻՆ ՊԱՏՄՈՒԹՅԱՆ ՀԱՄԱՏԵՔՍՏՈՒՄ**
* Ցեղասպանություն հասկացությունը: Ցեղասպանության ութ փուլերը:
* Ցեղասպանության դեպքերը 20-21 րդ դդ.-ում:
* Հայոց ցեղասպանության և հրեական հոլոքոստի պատճառները, մեխանիզմներն ու ընթացքը (համեմատում):
* Ցեղասպանության հիշողությունը որպես նոր ինքնության ձևավորիչ:
* **ԱԶԳԵՐԻ ԻՆՔՆՈՐՈՇՄԱՆ ԻՐԱՎՈՒՆՔԸ ԵՎ ԼԵՌՆԱՅԻՆ ՂԱՐԱԲԱՂԻ ՀԻՄՆԱՀԱՐՑԸ**
* Պատմական ակնարկ. Կոնֆլիկտի առաջացումը
* Ազգային զարթոնք
* **ՄՈՒՍՈՒԼՄԱՆԱԿԱՆ ԱՇԽԱՐՀՆ ԱՐԴԻ ՓՈՒԼՈՒՄ**
* Հայկական համայնքների առջև ծառացած հիմնախնդիրները. Սիրիահայ համայնքի օրինակով

Դասընթացների աշխատանքային լեզուն **հայերենն է**։

Դասընթացին մասնակցությունը **ԱՆՎՃԱՐ է**։

 Դասընթացը տեղի կունենա շաբաթական երկու անգամ, ժամը 18:30-20:00, Տերյան 69 հասցեում:

Բոլոր հետաքրքրված ուսանողները կարող են լրացնել կից ներկայացված դիմումաձևը և համառոտ ինքնակենսագրականի (CV) հետ միասին մինչև **2014թ. ապրիլի 20-ը ժամը 18:00** ուղարկել unitedyoutharm@gmail.com հասցեին ։